Карыстаючыся падмацаваннем, войскі Удзіно адціснулі стралковы ланцуг Кульнева і павялі атаку на цэнтр рускіх войск. Пазіцыя французаў, абмежаваная з аднаго боку густым лесам, а з другога – сялібай Якубова, не дазволіла ім выставіць больш за 12 гармат, а рускія войскі мелі магчымасць сустрэць праціўніка агнём двайной колькасці артылерыі, што прымусіла ворага з вялікімі стратамі адысці за вёску.